Wikipedia-diskusjon:VisualEditor/Brukerhåndbok

message: Det er mulig at formatering av ulike knapper osv. bør endres, har satt noe i fet, noe i kursiv og latt vær å formatere noe av det. Jeg har også kortet inn noe på hva jeg syns var langdryge forklaringer, om noe virker tvilsomt så sjekk med den engelskspråklige originalen. Danmichaelo lovet å legge inn skjermbilder med norsk tekst, noen av de norskspråklige skjermbildene bør nok også oppdateres. Mvh - Ulf Larsen (diskusjon) 30. okt. 2013 kl. 21:14 (CET)
replies: text: Helt enig i at den engelske originalen ikke er lettlest, så det er nok en god idé å frigjøre seg litt fra den. Jeg fjernet avsnittene om substituering av maler og sub-maler, som virkelig er temaer for spesielt interesserte – og som jeg synes var litt malplassert her, spesielt når det ikke var forklart når og hvorfor slikt skal brukes. Noe annet jeg har lurt litt på er forresten disse valgene i «Mer»-menyen; er det lett nok å skjønne at man skal velge «Media» for å sette inn et bilde og «Transklusjon» for å sette inn en mal? Begrepene er riktignok presise, men litt tunge synes jeg. Kanskje vi kunne brukt «Bilde/film/lyd» i stedet for «Media» og rett og slett «Mal» i stedet for «Transklusjon»... Vel, nå skal ihvertfall alle vesentlige skjermbilder være oppdatert, så kanskje vi skal vente litt med det :) – Danmichaelo (δ) 31. okt. 2013 kl. 00:06 (CET)
replies: text: : Jeg er helt fersk på VE, men det virket relativt greit for meg mht menyen, dvs Mer og Media. Derimot er nok Mal bedre enn Transklusjon, så om det er mulig å endre det så synes jeg det bør gjøres.

text: : Holder nå på med en andre gjennomlesning og så langt ser det bra ut. Stusser imidlertid på at skjermbilder er litt ulike. Når jeg sjekker med tekst dialogbokser jeg får ved redigering og lagring så står det f.eks Gjennomgå endringene dine, mens det i dialogboksen du har lagt inn står det Gjennomgå dine endringer. Det er en detalj, men om mulig synes jeg slikt bør være så riktig som mulig, ellers kan ferske brukere lett forvirres. En annen sak i samme dialogboks er at i min «live-versjon» står det Forklaring over boksen hvor en skal skrive inn redigeringsforklaring, mens det i skjermbildet ikke står noe, kun grå tekst i boksen.

text: : Jeg har ellers lagt en lenke til håndboken på hjelpesiden. Det er mulig det er andre steder den også bør lenkes fra. Jeg la også en melding om oversettelsen på Torget. Mvh - Ulf Larsen (diskusjon) 31. okt. 2013 kl. 14:52 (CET)

text: : Har lest gjennom hele håndboken og har lagt til noen ekstra interne og eksterne lenker, se blant annet i åpningsbildet. Er det noe mer vi med fordel kan legge inn? Hva med å forsøke å få med noe om prosjektets ulike regler og sosiale koder, eller blir det for overlesset? Mvh - Ulf Larsen (diskusjon) 31. okt. 2013 kl. 18:29 (CET)
replies: text: :: Du fikk nok opp en cachet versjon av :Fil:VisualEditor.save.png (nb).png – jeg la nemlig inn en oppdatert utgave av den (det var derfor jeg skrev «nå skal ihvertfall alle vesentlige skjermbilder være oppdatert» ;)) Ift. regler og sosiale koder; hvis det er relatert til formatering synes jeg ikke det er så dumt. Det kan jo f.eks. være greit å nevne slike ting som at man ikke bruker fet tekst i hytt og pine? – Danmichaelo (δ) 2. nov. 2013 kl. 00:40 (CET)
replies: text: ::: Den er god, skal se på det i løpet av dagen og se om jeg får innpasset noe. Det ligger allerede noen interne lenker inne, blant annet til hjelp i åpningsdelen, men tror også stilmanualen med fordel kan nevnes. Mvh - Ulf Larsen (diskusjon) 2. nov. 2013 kl. 08:54 (CET)
thread_title:  Forklaring til oversettelsen